stanford-oval/wikipedia huggingface dataset:
היפורתודוס ארגסטולריוס

| היפורתודוס ארגסטולריוס> מצב שימור |
| --- | --- |
 מצב שימור: קרוב לסיכון קרוב לסיכון (NT) 
מיון מדעי
ממלכה:: בעלי חיים
מערכה:: מיתרניים
על־מחלקה:: מקריני סנפיר
מחלקה:: מקריני סנפיר
סדרה:: דקראים
תת־סדרה:: דמויי-דקר
משפחה:: דקריים
סוג:: היפורתודוס
מין:: היפורתודוס ארגסטולריוס
שם מדעי
 Hyporthodus ergastularius

היפורתודוס ארגסטולריוס (שם מדעי: Hyporthodus ergastularius) הוא מין של דג גרם ממשפחת הדקריים ותת-משפחת הדקרים, המצוי בדרום-מערב האוקיינוס השקט סביב חופי אוסטרליה בין שונית המחסום הגדולה שממזרח לקווינסלנד עד לניו סאות' ויילס.
מין זה הוא קרוב של המין היפורתודוס אוקטופסכיאטוס, המבלבל איתו לעיתים ובעבר היה שייך לסוג דקר. הוא יכול להגיע לאורך מרבי של 157 ס"מ ומשקל של 66 ק"ג, אף שנטען שהוא יכול להגיע לאורך של 180 ס"מ ומשקל של מעל 100 ק"ג. דג זה הוא גדול ושרירי בעל ראש גדול עם לסתות נוקשות מותאמות לבליעת מזון במהירות והוא בעל סנפיר גבי פרוק וזקור, סנפירי שת זקורים וקוצניים וזנב עגלגל. צבעו חום-אפרפר עד ורוד-אפור והסנפירים כהים יותר. לאורך הלסת העליונה עובר פס שחור דק דמוי שפם.
זהו דג טורף השוכן בשוניות אלמוגים בעומק 35 עד 350 מטרים מתחת פני הים. הוא ניזון ממארב מוסווה של דגים אחרים וסרטנים אותם הוא בולע במהירות בעזרת פיו הגדול. הוא נידוג באופן מסחרי כדג מאכל לאורך החופים בהם הוא חי אך לא ידוע על קרבתו לסיכון עקב כך.
הערות שוליים

↑  היפורתודוס ארגסטולריוס באתר הרשימה האדומה של IUCN
החנות מעבר לפינה

| --- | --- |
כרזת הסרט
כרזת הסרט
 מבוסס על:  מחזה של מיקלוש לסלו
 בימוי:  ארנסט לוביטש 
 הופק בידי:  ארנסט לוביטש
 תסריט:  סמסון רפאלסון
 עריכה:  ג'ין רוג'ריו
 שחקנים ראשיים:  ג'יימס סטיוארט מרגרט סאלבן פרנק מורגן ג'וזף שילדקראוט
 מוזיקה:  וורנר אר. היימן 
 צילום:  ויליאם דניאלס 
 מדינה:  ארצות הברית 
 חברת הפקה:  מטרו גולדווין מאייר 
 חברה מפיצה:  מטרו גולדווין מאייר, נטפליקס 
 שיטת הפצה:  וידאו על פי דרישה 
 הקרנת בכורה:  12 בינואר 1940
 משך הקרנה:  99 דק' 
 שפת הסרט:  אנגלית 
 סוגה:  קומדיה רומנטית, סרט חג המולד, סרט דרמה, סרט המבוסס על יצירה ספרותית 
 תקציב:  500,000 דולר
 הכנסות:  380,000 דולר
 הכנסות באתר מוג'ו:   shoparoundthecorner
 דף הסרט ב־IMDb
 
החנות מעבר לפינה (באנגלית: The Shop Around the Corner) הוא סרט קולנוע אמריקאי מסוגת דרמה רומנטית משנת 1940, בהפקתו ובבימויו של ארנסט לוביטש, עם ג'יימס סטיוארט, מרגרט סאלבן פרנק מורגן וג'וזף שילדקראוט בתפקידים הראשיים. הסרט מבוסס על המחזה "Parfumerie" מאת מיקלוש לסלו.
העלילה היא על שני עובדים בחנות למוצרי עור בבודפשט שמקניטים אחד את השנייה מבלי לדעת שהם מחליפים ביניהם מכתבי אהבה ככותבים אנונימיים. הסוף הטוב של העלילה קורה בערב חג המולד ולכן הוא מוקרן לעיתים קרובות בחג המולד.
הסרט נבחר במקום ה-28 בסדרת 100 שנים... של מכון הסרטים האמריקאי - סרטי תשוקה.
ב-1998 הופק מעין רימייק לסרט בשם "יש לך הודעה" עם טום הנקס ומג ראיין.
ב-1999 נבחר הסרט לשימור בארכיון הסרטים הלאומי של ארצות הברית על ידי ספריית הקונגרס על היותו בעל חשיבות תרבותית, היסטורית ואסתטית.
תקציר העלילה

למר הוגו מטוצ'ק (פרנק מורגן) יש חנות למוצרי עור בבודפשט. בכל בוקר מגיעים לחנות העובדים. הזבן הראשי אלפרד קראליק (ג'יימס סטיוארט), הזבן פירוביץ (פליקס ברסרט), הזבנית אילונה (אינז קורטני) הקופאית פלורה (שרה האדן) השליח פפי (ויליאם טרייסי) והזבן פרנץ ודאש (ג'וזף שילדקראוט). ודאש הוא טיפוס צבוע, מתחנף לבוס, לבוש בהידור, מגיע לעבודה במונית וכולם תמהים מאין הוא מוצא מימון לכך.
יום אחד מגיעה לחנות בחורה נאה בשם קלרה נובק (מרגרט סאלבן) כדי למצוא עבודה. מטוצ'ק דוחה אותה אבל לחנות נכנסה אישה וקלרה משכנעת אותה לקנות קופסת עשויה מעור מלאכותי שמנגנת את השיר "עיינים שחורות" שכשפותחים אותה. קלרה אומרת ללקוחה שזו קופסת ממתקים שכל פעם שפותחים אותה היא משמיעה את המנגינה כאזהרה "לא יותר מדי ממתקים"...
קראליק מגלה לפירוביץ שהוא מנהל חליפת מכתבי אהבה אנונימיים עם בחורה. לבסוף הם קובעים תאריך לפגישה בבית קפה בו תחכה הבחורה עם ספר של אנה קרנינה. הוא וקלרה לא מסתדרים בעבודה אחד עם השנייה ורבים כל הזמן.
מטוצ'ק עצבני כל הזמן וקלאריק לא מבין מדוע. לקראת חג המולד מורה מטוצ'ק לעובדים להישאר לעבודה נוספת בלילה וקלאריק וקלרה מתנגדים בגלל "המפגש" ביניהם. לבסוף הם משוחררים. קלאריק ממהר לבית הקפה ורואה את קלרה עם הספר ואז הוא מבין שזו הבחורה אתה הוא מתכתב. הוא נכנס לבית הקפה מדבר אתה ולא מגלה לה.
מטוצ'ק גוער כל הזמן בקלאריק ולבסוף מפטר אותו עם מכתב המלצה. קראליק לא מבין מדוע הוא מפוטר לאחר שנים רבות של עבודה נאמנה. הסיבה מתבהרת לאחר הפיטורים - מטוצ'ק חשד שאשתו בוגדת בו וחשד זה הוטל על קראליק שהוא בחור צעיר ונאה.
הוא שוכר בלש פרטי שמגלה שאשתו בוגדת בו עם ודאש. הוא נכנס לחדרו, נוטל אקדח ומתכוון לירות בעצמו. השליח פפי מגיע באותו רגע, מציל אותו ושולח אותו לאשפוז בבית חולים בגלל התמוטטות עצבים.
לבסוף הוא ממנה את קראליק למנהל החנות ואת פפי לפקיד. ודאש מגורש מהחנות בחרפה. לקראת חג המולד מקשטים העובדים את החנות ומצליחים למכור את רוב תכולתה לשמחת מטוצ'ק שמגיע לחנות. הוא מכיר את השליח החדש רודי (צ'ארלס סמית') ומציע לקחת אותו לארוחת חג המולד יקרה במסעדה ידועה.
קלאריק וקלרה נשארים במקום ואז הוא מגלה לה שהכותב האלמוני זה הוא ושניהם מתחבקים.
היפוקרטס מכיוס

ערך זה עוסק במתמטיקאי יווני. אם התכוונתם למחבר שבועת הרופאים, ראו .
| --- | --- |
 לידה:  470 לפנה"ס כיוס, יוון 
 פטירה:  410 לפנה"ס (בגיל 60 בערך)
 ענף מדעי:  אסטרונומיה,מתמטיקה
 מקום מגורים:  יוון העתיקה
 תרומות עיקריות
 פיתוחים בגאומטריה
 
היפוקרטס מכיוס היה מתמטיקאי ואסטרונום יווני שחי באי כיוס במאה החמישית לפני הספירה בין 470 לפנה"ס ועד 410 לפנה"ס. הוא התמחה בעיקר בגאומטריה. הוא עסק בבעיות הגאומטריות של ימי קדם, וכן ידע על מספר משפטים חשובים, למשל שצלע משושה משוכלל החסום במעגל שווה לרדיוס המעגל, שזווית החסומה בחצי עיגול היא זווית ישרה ושהיחס בין מעגלים שווה ליחס בין ריבועים הבנויים על קוטריהם. הוא הראשון שחישב  מתמטית שטח של צורה, הסהרון של היפוקרטס, שגבולותיה אינם מורכבים מקווים ישרים בלבד. הוא כנראה ידע להוכיח בצורה ריגורזית, פחות או יותר, לפחות חלק ממשפטיו. ככל הנראה הוא כתב ספר "יסודות", במבנה דומה לזה שבספרו המפורסם של אוקלידס כמאה שנים אחריו, אך הספר לא השתמר.
בתחום האסטרונומיה הוא ניסה להסביר את תופעת השביט ושביל החלב.
הערות שוליים

↑  Carl B. Boyer, A History of Mathematics, John Wiley & sons, 1968, p. 73
↑  פרוקלוס, על ה"יסודות" לאוקלידס, 65.21-66.18.
| --- | --- |
בקרת זהויות :  GND: 118639633  SUDOC: 243159846  VIAF: 42631297   WorldCat (עם VIAF): 42631297 
ערך זה הוא קצרמרבנושא מתמטיקה. אתם מוזמנים לתרום לוויקיפדיה ו.
הוצאת הקיבוץ המאוחד

| --- | --- |

 נתונים כלליים
 מייסדים:  תנועת הקיבוץ המאוחד
 תקופת הפעילות:  1939–הווה (כ־85 שנים)
 מיקום המטה:  בני ברק 
 משרד ראשי:  בני ברק
 ענפי תעשייה:  הוצאה לאור
 מוצרים עיקריים:  סיפורת, ספרי עיון, שירה, ספרות ילדים
 מנכ"ל:  נגה אלבלך
  
 www.kibutz-poalim.co.il
 
הוצאת הקיבוץ המאוחד - ספרית פועלים היא הוצאת ספרים שהוקמה בשנת 1939 על ידי תנועת הקיבוץ המאוחד. מנכ"ל ההוצאה היא נגה אלבלך. העורכים הראשיים הם נגה אלבלך וארז שוייצר. משרדי ההוצאה שוכנים בבני ברק.
בשנותיה הראשונות עסקה ההוצאה בעיקר בספרים הקשורים בארץ ישראל, בציונות ובסוציאליזם, ובספרי עדות מחיי הקיבוץ. כן הוציאה לאור ספרות יפה וספרי ילדים. במהלך השנים התבלטה ההוצאה בתחומי השירה, הסיפורת והמחקר, כמו גם בספרי הילדים שלה.
מפעל בולט של ההוצאה, בשיתוף עם ספרי סימן קריאה, הוא סדרת הסיפורת "הספריה החדשה" בעריכת מנחם פרי.
בשנת 2001 התמזגה הוצאת הקיבוץ המאוחד עם הוצאת ספרית פועלים, לגוף ששמו "הקיבוץ המאוחד - ספרית פועלים".
היסטוריה

בינואר 1935 הוקם במזכירות הקיבוץ המאוחד בעין חרוד בית דפוס עבור פרסומים תקופתיים של מוסדות הקיבוץ המאוחד. בהמשך קנתה ההוצאה מכונת דפוס להדפסת ספרים והוציאה את כתבי נחמן סירקין וספרים על גבת וחניתה. בדפוס עבדו בסוף שנת 1938 כ-10 עובדים מעין חרוד ותל יוסף.
ההוצאה נוסדה בשנת 1939 על בסיס דפוס עין חרוד, כהוצאת הספרים של תנועת הקיבוץ המאוחד. מקימי ההוצאה ועורכיה הראשונים היו אברהם תרשיש ומנחם דורמן. בשנת 1940 יצא הספר הראשון בהוצאה, הכרך הראשון של הספר "הידעת את הארץ" מאת יוסף ברסלבי. הוצאה התמקדה בראשיתה בספרים מקוריים ומתורגמים שנושאיהם ידיעת הארץ, סוציאליזם, הקיבוץ, תולדות תנועת העבודה וציונות כחלק מיצירת הספרייה ה"נכונה" של הפועל וחבר הקיבוץ. רק לאחר מספר שנות פעילות החלה להוציא גם ספרות יפה, ספרות ילדים ושירה, תחומים בהם צברה מוניטין רב עם השנים.
מרכיב נוסף בהוצאה היה "מפעל ההספקה" במסגרתו סיפקה לחברי קיבוצים כתבי עת, משחקים וספרים של הוצאות אחרות בעברית ובלועזית. ניסיונה של ההוצאה להפיק סדרת מנויים (בשם "הספר לחבר") נכשל אל מול התחרות עם "הספרייה לעם" של הוצאת עם עובד.
בין ראשי ההוצאה: פרופ' עוזי שביט, שעמד בראש ההוצאה 33 שנה, עד סוף שנת 2018; אלכסנדר סנד, שעמד בראשה במשך כעשרים שנה.
מפעל בולט של ההוצאה, בשיתוף עם ספרי סימן קריאה, הוא סדרת הסיפורת "הספריה החדשה" בעריכת מנחם פרי.
בשנת 2001 התמזגה הוצאת הקיבוץ המאוחד עם הוצאת ספרית פועלים, לגוף ששמו "הקיבוץ המאוחד - ספרית פועלים". בשנת 2011 נפתחה סדרת סיפורת חדשה בשם "ספריית פועלים סיפורת" המנציחה את ההוצאה הוותיקה. במסגרת הסדרה יוצאים כותרים מתורגמים מאנגלית, צרפתית, גרמנית, הולנדית ועוד, מאת מיטב הסופרים העכשוויים. עורכי הסדרה הם הסופרים נגה אלבלך ואברם קנטור.
בשנת 2014 נקלעה ההוצאה למשבר כספי, בין השאר עקב המשבר ברשת "סטימצקי", ובעקבותיו הוצאו כל עורכי ההוצאה לחופשה ללא תשלום בת חודשיים.
הוצאת הקיבוץ המאוחד חברה בהתאחדות המו"לים בישראל.
יוצרים מרכזיים בהוצאה

מזוהים עם ההוצאה המשוררים נתן אלתרמן, נתן זך, מאיר ויזלטיר, יאיר הורוביץ, חיים גורי, דליה רביקוביץ' ועוד; הסופרים עמליה כהנא-כרמון, א. ב. יהושע, דויד גרוסמן, אהרן אפלפלד, יורם קניוק ועוד וחוקרי הספרות בולטים גרשון שקד, דן מירון, עדה פגיס, ניסים קלדרון ועוזי שביט.
בעקבות זיקת ההוצאה ל"חוג שדמות" יצאו בה גם ספרים רבים בנושאי יהדות.
פרסים

2021, פרס שר התרבות ליצירה בתחום הוצאת ספרי מופת על הספר "לאה גולדברג: כל שירי הילדים" (ערך: פרופ' גדעון טיקוצקי)
הערות שוליים

↑  דפוס הקבוץ המאוחד, דבר, 5 בדצמבר 1938
↑  מיה סלע, עורכי הוצאת "הקיבוץ המאוחד" הוצאו לחופשה ללא תשלום, באתר הארץ, 12 ביוני 2014
| --- | --- |
בקרת זהויות :  NLI: 987007398040205171 
דוכן של הוצאת הקיבוץ המאוחד בשבוע הספר בירושלים
היפורתודוס ספטמפסכיאטוס

היפורתודוס ספטמפסכיאטוס (שם מדעי: Hyporthodus septemfasciatus) הוא מין של דג גרם ממשפחת הדקריים ותת-משפחת הדקרים, המצוי בטבע במזרח האוקיינוס השקט שלחופי סין, הונג קונג, טאיוואן, קוריאה ויפן וייתכן שאף במערב אוסטרליה כשתצפיות מאזורים מערביים יותר נובעים מטעות בזיהוי. הוא שייך לסוג היפורתודוס אך חלק מהחוקרים רואים בו בן לסוג דקר.
מין זה יכול להגיע לאורך 155 ס"מ ולמשקל של 62.8 ק"ג אך לרוב אינו עולה על אורך של 1 מטר. הוא בעל גוף עגלגל עם גוף חום ועליו פסים כהים לאורכו, הראש רחב עם לסתות גדולות ובולטות המותאמות לבליעת טרף גדול והסנפירים קצרים אך רחבים ומעוגלים בצורתם. הסנפירים כהים יחסית בקצוות.
הוא מצוי לאורך מזרח האוקיינוס השקט סביב שוניות אלמוגים בעומק של 5 עד 30 מטרים ומחפש מזון של דגים אחרים וסרטנים. לאורך חופי יפן המין נידוג למאכל במגוון מאכלים של המטבח היפני. למרות זאת האוכלוסיות שלו אינם בסכנת הכחדה.
הערות שוליים

↑  היפורתודוס ספטמפסכיאטוס באתר הרשימה האדומה של IUCN
היפורתודוס מיסטקינוס

| היפורתודוס מיסטקינוס |
| --- | --- |

מצב שימור
 conservation status: least concern ללא חשש (LC)‏
מיון מדעי
ממלכה:: בעלי חיים
מערכה:: מיתרניים
על־מחלקה:: מקריני סנפיר
מחלקה:: מקריני סנפיר
סדרה:: דקראים
תת־סדרה:: דמויי-דקר
משפחה:: דקריים
סוג:: היפורתודוס
מין:: היפורתודוס מיסטקינוס
שם מדעי
 Hyporthodus mystacinus ‏פואיי, 1852

היפורתודוס מיסטקינוס (שם מדעי: Hyporthodus mystacinus) הוא מין של דג גרם ממשפחת הדקריים ותת-משפחת הדקרים. הוא מצוי בטבע במערב האוקיינוס האטלנטי וגם במזרח האוקיינוס השקט. זהו מין השוכן בעומקים של 100 עד 400 מטר מתחת פני הים.
דקר זה יכול להגיע לאורך של 160 ס"מ לזכרים ו-100 ס"מ לנקבות ויכול להגיע למשקל מרבי של 107 ק"ג. הדג בעל גוף עגלגל עם ראש גדול ושרירי בעל לסתות בולטות, מעט מופנות מטה והוא בעל עיניים קטנות. סנפיר הגב מכיל רעמת סנפיר פרוקה נמוכה וסנפירי השת גבוהים יותר וקרובים לזנב השרירי והמעוגל. הדקר בעל גוני חום-שוקולד עם פסים בהירים לרוחבו והצעירים כהים יותר ובעלי פס שחור לצד הזנב. הזכרים מעט יותר גדולים מהנקבות.
הדקר מצוי בטבע לאורך מערב האוקיינוס האטלנטי בין קרוליינה הצפונית ודרומה לפלורידה, מפרץ מקסיקו והים הקריבי שלחופי איי בהאמה וברמודה ודרומה עד לריו דה ז'ניירו בברזיל. הוא נפוץ גם במזרח האוקיינוס השקט לחופי אקוודור ואי הקוקוס שבקוסטה ריקה ואף באיי גלאפגוס.
מין זה שוכן לרוב לאורך המדפים היבשתיים של אמריקה והוא ניזון מדיונונים, דגים אחרים וסרטנים. הוא לא נידוג באופן מסחרי מאחר שהוא מצוי בעומק רב יחסית לדקרים אחרים.
הערות שוליים

↑  היפורתודוס מיסטקינוס באתר הרשימה האדומה של IUCN
הולנת'ון

| --- | --- |

 מקום הקמה:  וינה 
 תקופת הפעילות:  מ-1994 
 סוגה:  דת' מטאל מלודי, בלאק-דת' מלודי, פולק מטאל, מטאל סימפוני
 חברת תקליטים:  נאפלם רקורדס 
 www.hollenthon.com
 חברים
 Martin Schirenc 
 
'הולנת'ון (Hollenthon) היא להקת מטאל אוסטרית.
הלהקה עיצבה לעצמה צליל מקורי המערב השפעות מהמוזיקה הקלאסית והשפעות אתניות שונות עם בלאק מטאל. השירה מתחלקת בין מנהיג הלהקה, מרטין שירנק (במקור בלהקת הדת' מטאל האוסטרית האוונגרדית פנג'נט סטנץ') ואשתו אלנה, בצירוף של שירה גברית אופראית.
אלבומם השני היה With Vilest Of Worms To Dwell ("לחיות לנצח בקרב התולעים המגעילות והמרושעות ביותר"). האלבום הראשון נוטה יותר מן השני לכיוונים אתניים.
חברי ההרכב

מרטין שירנק (שירה / גיטרה / בס)
מייקל גרוגר (תופים)
אלנה שירנק (קולות רקע)
אלבומים

Domus Mundi - 1999
With Vilest of Worms to Dwell - 2001
הבכיינים

| --- | --- |
 כתיבה:  חנוך לוין 
 הצגת בכורה:  21 באוקטובר 2000 
 שפה:  עברית 
 
הבכיינים הוא מחזה של חנוך לוין.
עלילה

המחזה עוסק בצוות בית חולים בכלכותה אשר מחליט לשעשע את שלושת החולים הגוססים השוכנים בו ולהציג בפניהם את הטרגדיה היוונית "ייסורי אגממנון ומותו" מאת אייסכילוס. הטרגדיה מתארת את חזרתו של אגממנון לאחר עשר שנים בהן שירת בחזית במלחמת טרויה יחד עם שבוית המלחמה שהפכה גם לאהובתו, קסנדרה בת מלך טרויה. קליטמנסטרה, אשתו של אגממנון זועמת על הנעשה ורוצחת את בעלה ומאהבתו. כך יוצר לוין הצגה בתוך הצגה במהלכה הגוססים צופים במתרחש על ה"במה", והקהל צופה הן במחזה והן בצופים הגוססים, ובכך מקשר בין גורלות הדמויות השונות, כפי שמבקר התיאטרון מיכאל הנדלזלץ מתאר זאת:
"והנה, כך מתגלה אגממנון בשתי מערכות הבכיינים, כמי שהולך לקראת מותו הידוע מראש ומתנהג בדיוק כמו הגוססים, צופי סיפורו: מתחנן, מתמקח, מתפלש במיצי הגוף והפרשותיו. למרות המילים המהוקצעות שלו, הגיבור הטראגי המת אינו שונה מן הגוססים שעדיין חיים."
יחד עם זאת, ההצגה הפנימית אינה מסתיימת ונקטעת בפתאומיות כאשר אחד הצופים הגוססים מת במיטתו ומוחלף בחולה אחר.
ההקשר האוטוביוגרפי

"הבכיינים" הוא המחזה האחרון שלוין ניסה לביים, בשנת 1999, בעודו מאושפז בבית חולים בשל מאבקו במחלת הסרטן. הוא לא הספיק לסיים את המלאכה ונפטר מהמחלה ב-8 באוגוסט 1999. בשל ההקשר האוטוביוגרפי המתבקש הכיל המחזה רובד נוסף של משמעות, כפי שהנדלזלץ ציין:
"כוחו של המחזה הוא בכך שהגוססים שבתוכו, שצפו בחזיון מוות של מישהו אחר לרגע, מגלים שזה היה הסוף שלהם, ובכך שאנו יודעים שזה היה הסוף של חנוך לוין."
הפקת 2000 - התיאטרון הקאמרי > צוות

המחזה הועלה לראשונה בתיאטרון הקאמרי ב-21 באוקטובר 2000:
במאי: אילן רונן (לימים המנהל האמנותי של תיאטרון הבימה).
דרמטורגיה: נורית יערי.
שחקנים: דב נבון, גבי עמרני, מכרם ח'ורי - הגוססים, אשר צרפתי - אגממנון, מירב גרובר - קליטמנסטרה, סנדרה שונוולד - קסנדרה, יוסף כרמון - סניטר, שבתאי קונורטי - גוסס חדש-חדש, רוני אלפרין, סיימון קריכלי, רומן קריכלי, שי פיינברג, בועז רוזנברג - עוזרי סניטר.
זמרות: אפרת אלעזר, קרן הדר, שירית לי-וייס, לימור עובד, ענת עיני, הגר ריש.
תזמורת: גורי אגמון על סקסופון, יוסי בן נון על פסנתר, רוני הולן על תופים, אבנר יפעת על קונטרבס, ורד יעקב על חלילית, שוקי וולפוס על חצוצרה.
עיצוב תפאורה ותלבושות: רקפת לוי.
מוזיקה: יוסי בן-נון.
כוריאוגרפיה: דניאל אקילוב.
תאורה: אבי יונה בואנו.
לקריאה נוספת

חנוך לוין, "הבכיינים", בספרו החייל הרזה ואחרים.
הערות שוליים

↑  נילי ברקן, ‏צוחקים עד מוות, באתר גלובס, 2 בנובמבר 2000
שי בר יעקב, המוות הוא אולי במקום אחר, באתר ynet, 1 בנובמבר 2000
| מבחר ממחזות חנוך לוין |
| --- | --- | --- |
| 1968–1969 | את ואני והמלחמה הבאה (1968) • קטשופ (1969) • סולומון גריפ (1969) |  |
| 1970–1979 | מלכת אמבטיה (1970) • יעקובי ולידנטל (1972) • קרום (1975) • סוחרי גומי (1978) |  |
| 1980–1989 | יסורי איוב (1981) • הזונה הגדולה מבבל (1982) • הפטריוט (1982) • אורזי מזוודות (1983) • יאקיש ופופצ'ה (1986) • ההולכים בחושך (1989) • מלאכת החיים (1989) |  |
| 1990–1999 | הילד חולם (1993) • האשה המופלאה שבתוכנו (1994) • הזונה מאוהיו (1996) • רצח (1997) • מוריס שימל (1998) • הבכיינים (1999) • אשכבה (1999) |  |
| 2000–2009 | הרטיטי את לבי (2007) |  |
ביבליוגרפיה
| --- | --- |
בקרת זהויות :  MusicBrainz work: 0e771048-562e-4c48-a513-fd5a4e1ac749
היפורתודוס אוקטופסכיאטוס

| היפורתודוס אוקטופסכיאטוס |
| --- | --- |

מצב שימור
 conservation status: least concern ללא חשש (LC)‏
מיון מדעי
ממלכה:: בעלי חיים
מערכה:: מיתרניים
על־מחלקה:: מקריני סנפיר
מחלקה:: מקריני סנפיר
סדרה:: דקראים
תת־סדרה:: דמויי-דקר
משפחה:: דקריים
סוג:: היפורתודוס
מין:: היפורתודוס אוקטופסכיאטוס
שם מדעי
 Hyporthodus octofasciatus

היפורתודוס ספטמפסכיאטוס (שם מדעי: Hyporthodus octofasciatus) הוא מין של דג גרם ממשפחת הדקריים ותת-משפחת הדקרים, המצוי באוקיינוס ההודי ובמערב האוקיינוס השקט סביב האזור האינדו-פסיפי שבין חופי דרום אפריקה וסומליה, מפרץ עדן ומזרחה לעבר חופי הודו, דרום-מזרח אסיה ועד לקוריאה, יפן, טאיוואן, איי פאראסל ואיי ספראטלי וכן לחופי מזרח וצפון אוסטרליה, ניו זילנד ואיי מרקיז. הדג מצוי בעומקים של 80 עד 480 מטרים.
תיאור

דג גדול זה הוא קרובו של המין היפורתודוס ניגריטוס והוא יכול להגיע לאורך 130 ס"מ ולמשקל 80 ק"ג ויכול להגיע בטבע לגיל 65 שנים. הסנפירים שלו רחבים ומעוגלים והגוף עגלגל בגוונים חומים עם סנפירים חומים כהים ובעל פסים בהירים לאורכו.
אורח חייו של מין זה לא נחקרו מספיק בטבע והוא ידוע בעיקר מזיהויים של חוקרים. לפי ארגון IUCN דג זה הוא מין "ללא חשש", אף שהוא לעיתים נתפס למאכל לאורך חופי האוקיינוסים בהם חי.
הערות שוליים

↑  היפורתודוס אוקטופסכיאטוס באתר הרשימה האדומה של IUCN
↑  https://www.iucnredlist.org/species/132772/46629145
היום בספורט (רדיו)

ערך זה עוסק בתוכנית רדיו ישראלית. אם התכוונתם לתוכנית ספורט בטלוויזיה, ראו .
| --- | --- |
 מנחים:  גדעון הוד, דני דבורין 
 ארץ מקור:  ישראל 
 שידור
 רשת שידור:  רשת ב' 
 תקופת שידור מקורית:  1970–הווה 
 
היום בספורט הייתה תוכנית יומית בנושא ספורט שנוסדה בשנת 1970 ושודרה במשך שנים רבות ברשת ב' של קול ישראל. התוכנית, שנמשכה קרוב לרבע שעה, שודרה בימי חול בשעה 18:45, ובה שודרו חדשות וכתבות לסיכום אירועי היום בספורט בישראל ובעולם. בין עורכי ומגישי התוכנית נמנו גדעון הוד, דני דבורין ובני פייסיק.
ערך זה הוא קצרמרבנושא תקשורת. אתם מוזמנים לתרום לוויקיפדיה ו.
ה'שפ"ה

ה'שפ"ה (5,385) ובקיצור שפ"ה – היא שנה עברית  אשר החלה ביום א' בתשרי, אור ל-14 בספטמבר 1624, והסתיימה ביום כ"ט באלול, 1 באוקטובר 1625.
המולד של תשרי חל ביום שישי, 0 שעות ו-267 חלקים. לפיכך זו שנה מסוג זחג. היא מעוברת, ואורכה 383 ימים.
זו שנה שנייה לשמיטה, ושנת 8 במחזור העיבור ה-284. תקופת ניסן שבשנה זו היא תחילת שנת 9 (סימנה טלזא) במחזור השמש ה-193.
שנה זו היא שנת 1,556 לחורבן הבית, ושנת 1,936 לשטרות.
לוח שנה > מאפייני לוח השנה

שנה מסוג זחג, ובה 383 ימים.
שנה מעוברת ובה שני חודשי אדר - אדר א' ואדר ב'. חג הפורים נחוג בשנה כזו באדר ב'. בנוסף, בי"ד באדר א' מציינים פורים קטן, ובט"ו באדר א' מציינים שושן פורים קטן.
שנה "חסרה": שבה חשוון וכסלו בני 29 יום כל אחד
י"ג באדר ב' חל בשבת, ולכן תענית אסתר מוקדמת ליום חמישי י"א באדר ב'.
היסטוריה של עם ישראל
הבכי (סדרה, 2018)

| --- | --- |

 מבוסס על:  הרומן "The Cry" מאת הלן פיצג'רלד
 סוגה:  סדרת מסתורין, סדרה המבוססת על ספר 
 כותבים:  ז'קלין פרסק
 בימוי:  גלנדין איבין
 שחקנים:  ג'נה קולמן יואן לזלי
 ארץ מקור:  אוסטרליה אוסטרליה  הממלכה המאוחדת הממלכה המאוחדת
 שפות:  אנגלית
 מספר עונות:  1
 מספר פרקים:  4
 הפקה
 אורך פרק:  60 דקות
 שידור
 רשת שידור:  ABC (אוסטרליה) BBC One (הממלכה המאוחדת)
 רשת שידור בישראל:  HOT
 תקופת שידור מקורית:  30 בספטמבר 2018 – 21 באוקטובר 2018
 קישורים חיצוניים
 דף התוכנית ב-IMDb
 
הבכי (באנגלית: The Cry) היא סדרת דרמה בת ארבעה פרקים אוסטרלית-בריטית. את הסדרה כתבה ז'קלין פרסק כעיבוד לרומן באותו שם מאת הלן פיצג'רלד. הסדרה שודרה בערוץ ABC באוסטרליה, ובערוץ BBC One בממלכה המאוחדת. ג'נה קולמן מככבת בתפקיד הראשי, ומגלמת את ג'ואנה לינדזי, מורה במקצועה, שהתינוק שלה בן הארבעה חודשים נעלם במהלך שהותה באוסטרליה יחד עם בן זוגה אליסטר (יואן לזלי). את הסדרה ביימה גלנדין איבין והפיקה חברת Synchronicity Films.
תקציר עלילה

ג'ואנה ואליסטר הם זוג הורים צעירים אשר טסים מסקוטלנד לאוסטרליה לבקר את משפחתו של אליסטר, ולהילחם על משמורת על בתו, קלואי, כנגד גרושתו האוסטרלית, אלכסנדרה. בנסיעה ממלבורן אל ביתה של אימו בעיירת החוף ויילד ביי, נעלם בנם התינוק. בעקבות הטרגדיה, כשהשניים נמצאים תחת ביקורת ציבורית, מערכת היחסים שלהם מתפרקת, ומצבה הנפשי מתדרדר.
צוות השחקנים

ג'נה קולמן – ג'ואנה לינדזי, מורה בבית ספר יסודי שחיה בגלאזגו.
יואן לזלי – אליסטר רוברטסון, אוסטרלי שעובד בסקוטלד, ועוסק בספינים תקשורתיים. הוא מאורס לג'ואנה.
אשר קדי – אלכסנדרה גרנוויל, גרושתו של אליסטר, ואמה של קלואי.
סטלה גונה – אליזבת רוברסטון – אמו של אליסטר.
סופי קנדי – קירסטי, חברתה הטובה של ג'ואנה.
מרקלה קאוונה – קלואי רוברטסון, בתם של אליסטר ואלכסנדרה.
אלכס דימיטריאדס – הבלש פיטר אלכסיאדס; בלש במשטרת מלבורן, וחבר ילדות של אליסטר.
שארינה קלנטון – הבלשית לורנה ג'ונס; השותפה של הבלש פיטר אלכסיאדס.
שונה מקדונלד – ד"ר וולאס; הפסיכולוגית של ג'ואנה.
קייט דיקי – מורבן דייוויס
דייוויד אליוט – הנרי מקאלום
פרקים

| מס' בסדרה | מס' בעונה | שם הפרק | בימוי | תסריט | תאריך שידור מקורי |
| --- | --- | --- | --- | --- | --- |
| 1 | 1 | רגע אחד בזמן | גלנדין איבין | ז'קלין פרסק | 30 בספטמבר 2018    |
| 2 | 2 | מתחת לפני השטח | גלנדין איבין | ז'קלין פרסק | 7 באוקטובר 2018    |
| 3 | 3 | הסינר | גלנדין איבין | ז'קלין פרסק | 14 באוקטובר 2018    |
| 4 | 4 | הבלתי צפוי | גלנדין איבין | ז'קלין פרסק | 21 באוקטובר 2018    |
הפקה

"הבכי" הוא עיבוד של הרומן באותו שם מאת הלן פיצג'רלד. הסדרה הופקה על ידי Synchronicity Films, בוימה על ידי גלנדין איבין, והתסריט נכתב על ידי ז'קלין פרסק.
צילומי הסדרה החלו בפברואר 2018, בתחילה באוסטרליה. באפריל 2018 הועברו הצילומים לסקוטלנד. ג'נה קולמן, שמגלמת את ג'ואנה, סיימה את הצילומים באוסטרליה ובגלאזגו במאי 2018, כדי שתוכל להשתתף בצילומי העונה השלישית של הסדרה "ויקטוריה".
שידור הסדרה

הסדרה "הבכי" כוללת ארבעה פרקים, ושידור הבכורה שלה בממלכה המאוחדת היה ב-30 בספטמבר 2018 בערוץ BBC One. ב-3 בפברואר 2019 שודרה הסדרה לראשונה באוסטרליה בערוץ ABC.
בצפון אמריקה שודרה הסדרה בסתיו 2018 בשרות הזרמת מדיה של Sundance Now. באוקטובר 2019 שודרה הסדרה בערוץ SundanceTV.
הערות שוליים

↑  "Book review:The Cry, by Helen FitzGerald". Independent. 14 באוקטובר 2013. נבדק ב-20 בפברואר 2018. {{cite news}}:  (עזרה)
↑  "The Cry: ABC iview". ABC. נבדק ב-12 בפברואר 2019. {{cite web}}:  (עזרה)
↑  "Asher Keddie cast in ABC-BBC drama". TV Tonight. 17 בפברואר 2018. נבדק ב-19 בפברואר 2018. {{cite news}}:  (עזרה)
↑  Bley Griffiths, Eleanor (25 בספטמבר 2018). "Meet the cast of Jenna Coleman drama The Cry". Radio Times. נבדק ב-25 בספטמבר 2018. {{cite web}}:  (עזרה)
1 2 3  Bley Griffiths, Eleanor (25 בספטמבר 2018). "When is Jenna Coleman's child abduction thriller The Cry coming to TV?". Radio Times. נבדק ב-25 בספטמבר 2018. {{cite web}}:  (עזרה)
↑  "First look at Jenna Coleman in BBC One's The Cry and further casting". BBC. 20 בפברואר 2018. נבדק ב-25 בספטמבר 2018. {{cite web}}:  (עזרה)
↑  Kentera, Yasmin (26 בפברואר 2018). "Australia's finest join the cast of new drama The Cry". ABC. נבדק ב-25 בספטמבר 2018. {{cite web}}:  (עזרה)
↑  O'Neill, Christina (3 באפריל 2018). "Jenna Coleman to begin filming new psychological drama in the west end". Glasgow Live. נבדק ב-25 בספטמבר 2018. {{cite web}}:  (עזרה)
↑  Ling, Thomas (15 בספטמבר 2018). "BBC1 unveils first chilling trailer for Jenna Coleman thriller The Cry". Radio Times. נבדק ב-25 בספטמבר 2018. {{cite web}}:  (עזרה)
↑  "2019's must watch drama The Cry is launching on ABC in February". tv.press.abc.net.au (באנגלית אמריקאית). נבדק ב-2019-01-12.
המונומנט של סנטיאגו

| --- | --- |

 מידע כללי
 סוג:  מונומנט 
 מיקום:  סנטיאגו דה לוס קביירוס 
 מדינה:  הרפובליקה הדומיניקנית 
 קואורדינטות:  19°27′03″N 70°41′42″W﻿ / ﻿19.450696°N 70.695029°W﻿ / 19.450696; -70.695029
 he
 
המונומנט של סנטיאגו (בספרדית: Monumento de Santiago) או המונומנט לגיבורי הרסטורציה (בספרדית: Monumento a los Héroes de la Restauración) הוא אנדרטה הניצבת בעיר סנטיאגו דה לוס קביירוס שברפובליקה הדומיניקנית.
המונומנט, המעוצב כמבנה משיש שעליו ניצב עמוד ניצחון, ממוקם על גבעה במרכזה של סנטיאגו והוא המבנה הגבוה ביותר בה. פארק משתרע סביבו.
המונומנט נבנה בתקופת הדיקטטורה של רפאל טרוחיו בשנת 1944. טרוחיו בנה אותו לכבוד עצמו בשם "אנדרטת טרוחיו לשלום". האנדרטה נבנתה לרגל יום השנה ה-100 לתחילת מלחמת העצמאות הדומיניקנית (אנ'), שאותה נלחמה כדי לקבל את עצמאותה מהאיטי. מתכנן המונומנט היה הנרי גאסון בונה (Henry Gazón Bona).
לאחר רצח טרוחיו בשנת 1961 שינתה הממשלה את שם האנדרטה לשמה הנוכחי, המוקדש לגיבורי מלחמת הרסטורציה הדומיניקנית (אנ'), שהתנהלה בין השנים 1863 ל-1865 נגד כוחות דומיניקנים לויאליסטים וספרדים.
הוועד לסיוע לשעת חירום

| --- | --- |
 מדינה:  צרפת 
 תקופת הפעילות:  1940–1942 (כשנתיים) 
 
הוועד לסיוע לשעת חירום (באנגלית: Emergency Rescue Committee ראשי תיבות: ERC) היה ארגון סיוע לפליטים שנרדפו וברחו מהמשטר הנאצי בצרפת הכבושה בין השנים 1940–1942. הצלתם של אינטלקטואלים ואמנים אירופיים רבים אורגנה על ידי העיתונאי האמריקאי וריאן פריי. לאחר מעצרו וגירושו של פריי ממרסיי, הארגון היה מעורב בהקמת ועדת ההצלה הבינלאומית.